smcproject/ml-wiki-sentences huggingface dataset:
ഗ്രാം-നെഗറ്റീവ് ബാക്റ്റീരിയയേക്കാൾ ചെറിയ വ്യാപ്തമുള്ള പെരിപ്ലാസം ആണിവയ്ക്കുള്ളത്.
കോശത്തിന്റെ രൂപഘടനയ്ക്കൊപ്പം ഗ്രാം സ്റ്റെയിനിങ് വിവിധ ബാക്റ്റീരിയാ സ്പീഷീസുകളെ പെട്ടെന്നു തിരിച്ചറിയാനുള്ള മാർഗ്ഗമാണിത്.
അത്തരം സ്റ്റെയിനിങ് (നിറം കൊടുക്കൽ), വളർച്ചയ്ക്കുള്ള അവശ്യഘടകങ്ങൾ നൽകൽ, ആന്റിബയോട്ടിക്ക് സംവേദകത്വ പരിശോധന, മറ്റു മൈക്രോസ്കൊപ്പിക് പരിശോധനകളും ഫിസിയോളജിക്കൽ പരിശോധനകളും ഉപയോഗിച്ചാണ് ബാക്റ്റീരിയാകളെ കൃത്യമായി തരംതിരിക്കുന്നത്.
(e.g., see figure and pre-1990 versions of Bergey's Manual ).
Species identification hierarchy in clinical settings ബാക്റ്റീരയകളെ വർഗ്ഗീകരിക്കുന്ന സമയത്ത് പരിഗണനയ്ക്കെടുക്കുന്ന പുറംഭാഗത്തെ കോശസ്തരത്തിന്റെ പ്രാധാന്യം The structure of peptidoglycan, composed of N-acetylglucosamine and N-acetylmuramic acid രോഗമുണ്ടാക്കുന്ന രീതി Colonies of a Gram-positive pathogen of the oral cavity, Actinomyces sp.
ബാക്റ്റീരിയാകളുടെ രൂപമാറ്റം Orthographic note അവലംബം
ഗ്രാജുവേറ്റ് ആപ്റ്റിറ്റ്യൂഡ് ടെസ്റ്റ് ഇൻ എഞ്ചിനീയറിങ്ങ്
എഞ്ചിനീയറിങ് സയൻസിൽ ഉപരിപഠനത്തിനു ആൾക്കാരെ തിരഞ്ഞെടുക്കാൻ വേണ്ടി നടത്തുന്ന പരീക്ഷയാണ് ഗേറ്റ് അഥവാ ഗ്രാജുവേറ്റ് ആപ്റ്റിറ്റ്യൂഡ് ടെസ്റ്റ് ഇൻ എഞ്ചിനീയറിങ്ങ്.
മാനവവിഭവശേഷി മന്ത്രാലയത്തിനു വേണ്ടി ഏഴ് ഐഐടികളും ഇന്ത്യൻ ഇൻസ്റ്റിറ്റ്യൂറ്റ് ഓഫ് സയൻസും മാറിമാറിയാണ് പരീക്ഷ നടത്തുന്നത്.
1984 മുതൽ ബിരുദവിദ്യാർത്ഥികളുടെ വിഷയത്തിലെ അഭിരുചി പരിശോദിക്കാനായി ഈ പരീക്ഷ നടത്തുന്നുണ്ട്.
2015 മുതൽ മൂന്ന് വർഷത്തെ സാധുതയാണ് പരീക്ഷയ്ക്കുള്ളത്.
ഗ്രഹാം സ്റ്റെയ്ൻസ് ഇംഗ്ലീഷ് വിലാസം https://ml.wikipedia.org/wiki/Graham_Staines
ഓസ്ട്രേലിയക്കാരനായ ഒരു സുവിശേഷകനും ഇന്ത്യയിൽ കുഷ്ഠരോഗികളുടെയും ആദിവാസികളുടെയും ഇടയിൽ പ്രവർത്തിച്ചിരുന്ന ഗ്രഹാം സ്റ്റുവർട്ട് സ്റ്റെയിൻസ് .
ഇന്ത്യയിൽ ഒഡീഷയിലെ കുഗ്രാമങ്ങളിൽ പ്രവർത്തിക്കുന്ന കാലത്ത്, തന്റെ രണ്ട് മക്കളോടൊപ്പം തീവച്ചു കൊല്ലപ്പെട്ടു.
1999 ജനുവരിയിൽ 22-ന്‌ പത്ത് വയസ്സായ ഫിലിപ്പ്, ആറ് വയസ്സായ തിമോത്തി എന്നീ രണ്ട് ആൺ‌മക്കളോടൊപ്പം, ഒഡീഷയിലെ ക്വഞ്ചാർ ജില്ലയിൽ പെടുന്ന മനോഹരപൂർ ഗ്രാമത്തിലെ തന്റെ സ്റ്റേഷൻ വാഗൻ വണ്ടിയിൽ രാത്രി ഉറങ്ങിക്കിടക്കുമ്പോഴായിരുന്നു ദാരുണമായ ഈ കൊലപാതകങ്ങൾ അരങ്ങേറിയത്.
ഈ കൊലപാതക സംഘത്തിന്റെ നേതാവായിരുന്ന ഹിന്ദുത്വതീവ്രവാദിയും ബജ്റംഗ് ദൾ പ്രവർത്തകനുമായ ധാരാസിംഗ് 2003 ൽ ശിക്ഷിക്കപ്പെടുകയുണ്ടായി.
അക്കാലത്ത് പ്രതാപ് ചന്ദ്ര സാരംഗി ആയിരുന്നു ഒഡിഷയിലെ ബജ്‌റംഗ്ദളിന്റെ പ്രധാന നേതാവ്.
1965 മുതൽ ഒറീസ്സയിലെ പാവപ്പെട്ട പട്ടിക വർഗ്ഗക്കാരുടെ ഇടയിൽ പ്രത്യേകിച്ചും കുഷ്ഠരോഗികളായ ആളുകളുടെ ശുശ്രൂഷയും പരിചരണവുമായി കഴിയുകയായിരുന്നു അദ്ദേഹം.
കടുത്ത മതപ്രചരണം നടത്തുന്നതായി സംഘ് പരിവാർ അദ്ദേഹത്തെ കുറിച്ച് ആരോപിച്ചിരുന്നു .
നിരവധി ആദിവാസികളെ ക്രിസ്തുമതത്തിലേക്ക് അദ്ദേഹം മതപരിവർത്തനം നടത്തി എന്ന ധാരണ നിലനിൽക്കേ, എതിരാളികൾ ആരോപിക്കുന്ന, ജില്ലയിലെ ക്രിസ്ത്യൻ ജനസംഖ്യയിലുള്ള വർദ്ധന വളരെ ചെറിയതായിരുന്നു .
കണ്ണികൾ Rediff.com's coverage of Graham Staines murder case " Graham Staines murder case: Chronology of events " - rediff.com article dated 22 September 2003.
ഇതും കാണുക കണ്ഡമാൽ കലാപം അവലംബം 1 2 ↑ ↑ ↑ ↑ ↑ Graham Stewart Staines: His Background Archived 2011-04-09 at the Wayback Machine .
Hindu Vivek Kendra website ↑ The Staines case verdict Archived 2010-09-01 at the Wayback Machine .
V. Venkatesan, Frontline Magazine, The Hindu.
Oct 11-23, 2003.
ഗ്രാം-നെഗറ്റീവ് ബാക്റ്റീരിയ ഗ്രാം-നെഗറ്റീവ് ബാക്റ്റീരിയയായ സ്യൂഡോമോണാസ് ഇരുജിനോസ.
ക്രിസ്റ്റൽ വയലറ്റ് നിറവസ്തു ഉപയോഗിച്ച് ബാക്റ്റീരിയയെ വേർതിരിച്ചറിയുന്ന പ്രക്രിയയിൽ (ഗ്രാം സ്റ്റെയിൻ) ക്രിസ്റ്റൽ വയലറ്റ് നിറത്തെ കോശത്തിൽ നിലനിർത്താത്ത ബാക്റ്റീരിയയാണ് ഗ്രാം നെഗറ്റീവ് ബാക്റ്റീരിയ.
പ്രക്രിയയിൽ ഇവ പിങ്ക് നിറമാണ് നിലനിർത്തുക.
ഭൂമിയിൽ ജീവൻ നിലനിൽക്കുന്ന എല്ലായിടങ്ങളിലും ഗ്രാം-നെഗറ്റീവ് ബാക്റ്റീരിയകളെ കണ്ടെത്താനാകും.
ഈ-കോളൈ (എസ്ചരീഷ്യാ കോളെ) എന്ന ബാക്റ്റീരിയം ഗ്രാം-നെഗറ്റീവ് ബാക്റ്റീരിയത്തിനുദാഹരണമായ മാതൃകാ ജീവിയാണ്.
സ്യൂഡോമോണാസ് ഇരുജിനോസ, ക്ലാമൈഡിയ ട്രാക്കോമാറ്റിസ്, യെഴ്സീനിയ പെസ്റ്റിസ് എന്നിവ മറ്റുദാഹരണങ്ങളാണ്.
ഇവയുടെ ബാഹ്യസ്തരം മിക്ക ആന്റിബയോട്ടിക്കുകളേയും , ഡിറ്റർജന്റുകളേയും ലൈസോസൈം എന്ന എൻസൈമിനേയും പ്രതിരോധിക്കുമെന്നതിനാൽ ഇവയ്ക്ക് ആരോഗ്യരംഗത്ത് വലിയ പ്രാധാന്യമുണ്ട്.
ഇവയുടെ കോശകവചത്തിൽ കനംകുറഞ്ഞ പെപ്റ്റിഡോഗ്ലൈക്കൻ ഭിത്തിയുണ്ട്.
ഈ-കോളൈ, സ്യൂഡോമോണാസ് , ക്ലെബ്സിയെല്ല, സാൽമൊണെല്ല, ഷിജെല്ല, ഹെലികോബാക്റ്റർ , അസിനെറ്റോബാക്റ്റർ, നീസേറിയ, ഹീമോഫിലസ്, ബോർഡെറ്റെല്ല, ബാക്ടറോയിഡുകൾ, എന്ററോബാക്ടർ എന്നിവ പ്രധാന ഗ്രാം-നെഗറ്റീവ് ബാക്റ്റീരിയകളാണ്.
പരിശോധിക്കുന്ന വിധം
ക്രിസ്റ്റൽ വയലറ്റ് എന്ന നിറകാരി ( സ്റ്റെയിൻ ) ഉപയോഗിച്ച് ബാക്ടീരിയകളെ നിറംപിടിപ്പിക്കുന്നു.
പിന്നീട് ഒരു നിറംമാറ്റഘടകത്തോട് (ഡീകളറൈസർ) ചേർക്കുന്നു.
തുടർന്ന് സഫ്രാനിൻ സ്റ്റെയിൻ പ്രയോഗിക്കുന്നു.
ഇപ്പോൾ പിങ്ക് നിറമാണ് ഇവയ്ക്കുള്ളതെങ്കിൽ (ക്രിസ്റ്റൽ വയലറ്റ് നിറം നിലനിർത്തിയില്ലെങ്കിൽ) ഇവ ഗ്രാം-നെഗറ്റീവ് എന്നറിയപ്പെടുന്നു.
ഗ്രാം -പോസിറ്റീവ്, ഗ്രാം-നെഗറ്റീവ് ബാക്ടീരിയകളെ തിരിച്ചറിയുന്നത് അവയുടെ കോശഭിത്തിയുടെ ഘടന പരിശോധിച്ചാണ്.
കോശഭിത്തിയുടെ ഘടന
കോശകവചത്തിലെ പെപ്റ്റിഡോഗ്ലൈക്കൻ ഭിത്തി, ഉൾ കോശസ്തരത്തിനും ബാഹ്യ ബാക്റ്റീരിയാ സ്തരത്തിനും ഇടയിലായാണ് സ്ഥിതിചെയ്യുന്നത്.
ഗ്രാം-പൊസിറ്റീവ് ബാക്റ്റീരിയകളുടെ കോശഭിത്തിയെക്കാൾ ഘടനാപരമായ സങ്കീർണത ഇവയുടെ കോശഭിത്തിയ്ക്കുണ്ട്.
കോശകവചത്തിൽ ബാഹ്യ-ആന്തര സ്തരങ്ങൾക്കിടയിൽ കാണപ്പെടുന്ന പെപ്റ്റിഡോഗ്ലൈക്കൻ പാളി മൊത്തം കോശഭിത്തിയുടെ ഭാരത്തിന്റെ  5 ശതമാനം മുതൽ 10 ശതമാനം വരെ വരും.
ഇവയുടെ കോശഭിത്തിയിൽ ടീക്കോയിക് അല്ലെങ്കിൽ ലിപ്പോടീക്കോയിക്ക് അമ്ലങ്ങൾ ഉണ്ടാകില്ല.
ഇരുസ്തരങ്ങൾക്കും ഇടയിലുള്ള ഭാഗത്തെ പെരിപ്ളാസ്മാറ്റിക് സ്ഥലത്തിലൂടെയാണ് പ്രോട്ടീനുകളും പഞ്ചസാരകളും മറ്റ് രാസഘടകങ്ങളും നിരവധി എൻസൈമുകളും കടന്നുപോകുന്നത്.
പ്രോട്ടിയേസുകൾ, ഫോസ്ഫറ്റേസുകൾ, ലിപ്പേസുകൾ , ന്യൂക്ലിയേസുകൾ എന്നിവയാണ് മുഖ്യ എൻസൈമുകൾ.
രോഗകാരികളായ ഗ്രാം-നെഗറ്റീവ്  ബാക്റ്റീരിയയിൽ കൊളാജിനേയ്സുകൾ, ഹ്യാലുറോനിഡേസുകൾ, പ്രോട്ടിയേസുകൾ, ബീറ്റാ-ലാക്ടമേസ് എന്നീ ശിഥിലീകാരികളായ എൻസൈമുകൾ പെരിപ്ലാസ്മാറ്റിക് സ്ഥലത്ത് കാണപ്പെടുന്നു.
ഇവയുടെ ബാഹ്യസ്തരം ഗ്രാം-നെഗറ്റീവ് ബാക്റ്റീരിയകൾക്ക് മാത്രം പ്രത്യേകമായുള്ളതാണ്.
ഇത് ബാക്ടീരിയയുടെ ഘടന നിലനിർത്തുകയും വലിയ തൻമാത്രകളുടെ പ്രവേശനത്തെ തടയുകയും ചെയ്യുന്നു.
ഉൾഭാഗത്തുള്ള ലിപ്പോപോളിസാക്കറൈഡുകൾ ശരീരത്തിലെ സ്വാഭാവിക പ്രതിരോധസംവിധാനത്തെ ഉത്തേജിപ്പിക്കുന്നവയാണ്.
ഗ്രാം-നെഗറ്റീവ് ബാക്റ്റീരിയയെ ഫലപ്രദമായി നശിപ്പിക്കുന്നതിന് നിരവധി ആന്റിബയോട്ടിക്കുകൾ ഉപയോഗിക്കുന്നു.
കാർബോക്സി, യൂറീഡോപെനിസിലിനുകൾ (ആംപിസിലിൻ, അമോക്സിസിലിൻ, പൈപ്പർസിലിൻ, ടികാർസിലിൻ) എന്നിവ ബീറ്റാ ലാക്ടമേസ് ഇൻഹിബിറ്ററുകളോടൊപ്പം ഉപയോഗിക്കുന്നു.
ബീറ്റാലാക്ടമേസ് പെരിപ്ലാസ്മാറ്റിക് സ്ഥലത്തെ ബീറ്റാ ലാക്ടമേസ് എൻസൈമുകളെ നശിപ്പിക്കുന്നു.
സിപ്രോഫ്ലോക്സാസിൻ , സെഫലോസ്പോറിനുകൾ, മാണോബാക്ടം, ക്വിനോലോണുകൾ, ക്ലോറംഫെനിക്കോൾ, കാർബാപിനീമുകൾ എന്നിവയും ഗ്രാം-നെഗറ്റീവ് ബാക്റ്റീരിയകളെ നശിപ്പിക്കാൻ ഉപയോഗിക്കുന്നു.
അവലംബം ↑ ↑ {{ cite web }} : External link in | publisher= ( help ) ↑ ഇതും കാണുക
ഗ്രാം-പൊസിറ്റീവ് ബാക്റ്റീരിയ
ഗ്രഹാം ദ്വീപ് (നുനാവുട്)
ഗ്രഹാം ദ്വീപ് ( Graham Island ) കാനഡയിലെ നുനാവുട് മേഖലയിലെ ക്വിൽക്കിഗ്താലൂക്ക് പ്രദേശത്തെ ഒരു ആൾതാമസമില്ലാത്ത ദ്വീപാണ്.
ഈ ദ്വീപ് ക്വീൻ എലിസബെത്ത് ദ്വീപസമൂഹത്തിലെ അംഗവും കനേഡിയൻ ആർട്ടിക് ദ്വീപസമൂഹത്തിന്റെ ഭാഗവുമാണ്.
എല്ലിസ്മെയർ ദ്വീപിന്റെ തീരത്തുനിന്നും ദൂരെ നോർവീജിയൻ ഉൾക്കടലിൽ സ്ഥിതിചെയ്യുന്നു.
77°25'N 90°30'W ൽ സ്ഥിതിചെയ്യുന്ന ഈ ദ്വീപിനു 1,378 km 2 (532 sq mi) വിസ്തീർണ്ണമുണ്ട്.
55 kilometres (34 mi) നീളവും 40 kilometres (25 mi) വീതിയുമുണ്ട്.
1910ൽ ആണിതിനു പേരിട്ടത്.
ഇവിടെ ബൂതിയ ഉപദ്വീപിൽ ഒരു രണ്ടാമത്തെ ഗ്രഹാം ദ്വീപുമുണ്ട്.
ഇത് ഈ ദ്വീപിനേക്കാൾ ചെറുതാണ്.
(about 2.0 × 0.5 km) വരും.
നുനാവടിൽ തന്നെയാണിതുമുള്ളത്.
1966ൽ ആണിതിനു പേരിട്ടത്.
അവലംബം പുറംകണ്ണികൾ Graham Island in the Atlas of Canada - Toporama; Natural Resources Canada Graham Island in the Atlas of Canada - Toporama; Natural Resources Canada (the smaller one)
മെട്രിക് രീതിയിൽ മാസ് അളക്കുന്നതിനുള്ള യൂണിറ്റ് ആണ് ഗ്രാം gram (അല്ലെങ്കിൽ: gramme ; എസ് ഐ യൂണിറ്റിൽ : g ) (ലാറ്റിൻ gramma , ഗ്രീക്കിലെ γράμμα , grámma -ൽ നിന്നും).
Official SI symbol ചരിത്രം ഉപയോഗങ്ങൾ Conversion factors 1 gram (g) = 15.4323583529 grains (gr) 1 grain (gr) = 0.06479891 grams (g) 1 avoirdupois ounce (oz) = 28.349523125 grams (g) 1 troy ounce (ozt) = 31.1034768 grams (g) 100 grams (g) = 3.527396195 ounces 1 gram (g) = 5 carats (ct) 1 gram (g) = 8.98755179 × 10 13 joules (J) (by mass–energy equivalence ) 1 undecimogramme = 1 "eleventh-gram" = 10 −11 grams in the historic quadrant–eleventh-gram–second system (QES system) a.k.a. hebdometre–undecimogramme–second system (HUS system) (HUS system) 500 grams (g) = 1 Jin in the Chinese units of measurement .
താരതമ്യങ്ങൾ 1 gram is roughly equal to 1 small paper clip or pen cap.
The Japanese 1 yen coin has a mass of one gram, lighter than the British penny (3.56 g), the United States cent (2.5 g) and the euro cent (2.30 g).
ഇവയും കാണുക Conversion of units Duella Gold gram Orders of magnitude (mass) കുറിപ്പുകൾ അവലംബം ↑ {{ cite web }} : Unknown parameter | deadurl= ignored ( | url-status= suggested) ( help ) ↑ ↑ പുറത്തേക്കുള്ള കണ്ണികൾ ഗ്രാം at Encyclopædia Britannica
ഗ്രാം അറ്റോമിക് മാസ്സ് ഇംഗ്ലീഷ് വിലാസം https://ml.wikipedia.org/wiki/Gram_atomic_mass
ഗ്രാം അറ്റോമിക് മാസ്സ് എന്നത് ഏകാറ്റോമിക മൂലകത്തിലെ ഒരു മോൾ ആറ്റങ്ങളുടെ ഗ്രാമിലുള്ള പിണ്ഡമാണ്.
(6.022×10²³ ആറ്റങ്ങളുടെ ഗ്രാമിലുള്ള ഭാരം) ഇത് സംഖ്യാപരമായി ഗ്രാമിലുള്ള ആപേക്ഷിക അറ്റോമിക മാസിന് (അല്ലെങ്കിൽ അറ്റോമിക ഭാരം) തുല്യമാണ്.
ഒരു മൂലകത്തിന്റെ അറ്റോമിക മാസ് ഗ്രാമിൽ സൂചിപ്പിക്കുന്നതിനെ ഗ്രാം അറ്റോമിക് മാസ്സ് എന്നു പറയുന്നു.
ഉദാഹരണത്തിന്, ഓക്സിജൻ 16 ഗ്രാം ആണ്.
ഒരു മൂലകത്തിന്റെ അളവ് അതിന്റെ ഗ്രാം അറ്റോമിക് മാസ്സിന് തുല്യമാണെങ്കിൽ അതിനെ ആ മൂലകത്തിന്റെ ഒരു ഗ്രാം അറ്റം എന്നു പറയുന്ന .
ഓക്സിജൻ അറ്റത്തിന്റെ ആറ്റോമിക ദ്രവ്യമാനം(പിണ്ഡം) 16 എ എം യു (ആറ്റോമിക പിണ്ഡ ഏകകം) ആകുന്നു.
അതായത്, അതിന്റെ ഗ്രാം ആറ്റോമിക മാസ് 16 ആകുന്നു.
16 ഗ്രാം ഓക്സിജൻ ഒരു ആറ്റോമിക ഭാരം ഓക്സിജനു തുല്യമാണ്.
അവലംബം http://www.thegeoexchange.org/chemistry/stoichiometry/gram-atomic-mass-1.html http://encyclopedia2.thefreedictionary.com/Gram+atomic+mass http://www.wikihow.com/Calculate-Molar-Mass
ഗ്രഹാം സ്റ്റാക്ക്
ഗ്രഹാം  ക്രിസ്ടഫർ സ്റ്റാക്ക് ഇന്ഗ്ലാന്ദ് ജനിച്ച  ഐറിഷ്  കാൽ  പന്ത് കളിക്കാരൻ ആണ് .
ഇന്ത്യൻ സൂപ്പർ ലീഗ് കേരള  ബ്ലാസ്റെര്സ് ഗോൾ   കീപർ  ആണ് .
അയർലണ്ട് ഇന്റർനാഷണൽ അണ്ടർ ഇരുപത്തി ഒന്നിൽ ഏഴു തവണ കളിച്ചിട്ടുണ്ട്.
ഗ്രഹാം സ്റ്റാക്ക് career stats at Soccerbase
ഗ്രഹാം സ്റ്റുവർട്ട് തോമസ് ഇംഗ്ലീഷ് വിലാസം https://ml.wikipedia.org/wiki/Graham_Stuart_Thomas
ഗ്രഹാം സ്റ്റുവർട്ട് തോമസ് OBE VMH (3 ഏപ്രിൽ 1909 - ഏപ്രിൽ 17, 2003), ഒരു ഇംഗ്ലീഷ് സസ്യശാസ്ത്രജ്ഞൻ, ഗാർഡൻ റോസിന്റെ നിർമ്മാണ പ്രവർത്തനത്തിന്റെ പേരിൽ അദ്ദേഹം അറിയപ്പെടുന്നു.
നൂറിലധികം നാഷണൽ ട്രസ്റ്റ് ഗാർഡനുകളുടെ പുനരുദ്ധാരണവും, മേൽനോട്ടവും കൂടാതെ പൂന്തോട്ടത്തെക്കുറിച്ച് 19 പുസ്തകങ്ങൾ എഴുതുകയും ചെയ്തു.
അവയിൽ പലതും ഇന്ന് ശാസ്ത്രീയമായി തുടരുന്നു.
ലോസ് ഏഞ്ചൽസ് ടൈംസിലെ അദ്ദേഹത്തിന്റെ ചരമക്കുറിപ്പിൽ ഹണ്ടിംഗ്ടൺ ബൊട്ടാണിക്കൽ ഗാർഡൻസിന്റെ റോസ് ക്യുറേറ്റർ ക്ലൈർ മാർട്ടിൻ ഇങ്ങനെ പറഞ്ഞു.
തോമസ് പുരാതന റോസാപ്പൂക്കളുടെ സംരക്ഷണത്തെ ക്രമീകരിക്കുന്നതിൽ ആയിരുന്നു ശ്രദ്ധിച്ചിരുന്നത്.
അവയിൽ പലതും വംശനാശത്തിന്റെ വക്കിലായിരുന്നു .
ഗ്രഹാം സ്റ്റുവർട്ട് തോമസ് എഴുതിയ ഗ്രന്ഥങ്ങൾ: ദ ഓൾഡ് ഷ്രബ് റോസസ് (1955) കളർ ഇൻ ദ വിൻറർ ഗാർഡൻ (1957) ഷ്രബ് റോസസ് ഓഫ് ടുഡേ (1962) ക്ലൈംബിംഗ് റോസസ് ആൻറ് ന്യൂ (1965) Perennial Garden Plants (1975) Plants for Ground Cover (1977) Gardens of the National Trust (1979) The Art of Planting (1984) Complete Flower Paintings and Drawings of Graham Stuart Thomas (1987) The Graham Stuart Thomas Rose Book , 1994 (republication of Old Shrub Roses , Shrub Roses of Today , and Climbing Roses Old and New ) Cuttings from My Garden Notebooks (1997) Treasured Perennials (1999) Graham Stuart Thomas' Three Gardens of Pleasant Flowers: With Notes on Their Design, Maintenance and Plants (2001) ദ ഗാർഡൻ ത്രൂ ദ ഇയർ (2002) Recollections of Great Gardeners (2003) അവലംബം ബാഹ്യ ഉറവിടങ്ങൾ 2001 Graham Thomas interview with Carolyn Parker for Journal of the Heritage Rose Foundation (reproduced on Rosesfromatoz.com in 2006) Graham Stuart Thomas botanical drawings at RHS website Archived 2018-08-23 at the Wayback Machine .
Graham Stuart Thomas article on his favourite roses, from Historic Rose Journal , 2000
കെ.സി. പന്ത് ഇംഗ്ലീഷ് വിലാസം https://ml.wikipedia.org/wiki/K.
_Pant
കേന്ദ്രമന്ത്രിയും ആസൂത്രണക്കമ്മീഷൻ ഉപാധ്യക്ഷനുമായിരുന്നു കൃഷ്ണ ചന്ദ്ര പന്ത് എന്ന കെ.സി. പന്ത് (1931 - 14 നവംബർ 2012).1962 മുതൽ 26 വർഷത്തോളം ലോക്‌സഭാ-രാജ്യസഭാ അംഗമായിരുന്ന പന്ത് വിവിധ കോൺഗ്രസ് മന്ത്രിസഭകളിൽ പ്രതിരോധം, ആഭ്യന്തരം, ഉരുക്ക്-ഘന വ്യവസായം, ആണവോർജം തുടങ്ങിയ വകുപ്പുകൾ കൈകാര്യം ചെയ്തിട്ടുണ്ട്.
സ്വാതന്ത്ര്യസമരസേനാനിയും ഉത്തർപ്രദേശിലെ ആദ്യത്തെ മുഖ്യമന്ത്രിയുമായിരുന്ന ഗോവിന്ദ് വല്ലഭ് പന്തിന്റെ മകനാണ് ഇദ്ദേഹം.
1931-ൽ നൈനിറ്റാളിനടുത്ത് ബൊവാളിയിൽ ജനനം.
ലഖ്‌നൗ സർവകലാശാലയിൽനിന്ന് സ്വർണമെഡലോടെ ബിരുദാനന്തരബിരുദം നേടി.
പശ്ചിമ ജർമനിയിൽ നിന്ന് ബിരുദാനന്തരബിരുദം കരസ്ഥമാക്കിയിട്ടുണ്ട്.
ഉദൈപുർ, ആന്ധ്ര സർവകലാശാലകൾ ഓണററി ഡോക്ടറേറ്റ് നൽകി ആദരിച്ചു.1962-ൽ ആണ് കോൺഗ്രസ് ടിക്കറ്റിൽ ആദ്യമായി ലോക്‌സഭയിൽ എത്തിയത്.
1967, 1971 വർഷങ്ങളിലെ ലോക്‌സഭാ തെരഞ്ഞെടുപ്പുകളിലും വിജയിച്ചു.
1977-ലെ  തെരഞ്ഞെടുപ്പിൽ പരാജയപ്പെട്ടു.1978-ൽ രാജ്യസഭാംഗമായി തെരഞ്ഞെടുക്കപ്പെട്ടു.
പത്താം ധനകാര്യകമ്മീഷൻ ചെയർമാനായി പ്രവർത്തിച്ചു.
1989-ൽ വീണ്ടും ലോക്‌സഭയിലെത്തി.
1987-89 കാലഘട്ടത്തിൽ രാജീവ് ഗാന്ധി മന്ത്രിസഭയിലാണ് ഇദ്ദേഹം പ്രതിരോധ മന്ത്രിയായത്.
പന്ത് പ്രതിരോധ മന്ത്രിയായിരിക്കെയാണ് ഐ.എൻ.എസ് വിരാട്, റഷ്യൻ നിർമിത മിഗ്-29 പോർ വിമാനങ്ങൾ എന്നിവ വാങ്ങിയത്.
ദാമനിൽ ആദ്യ കോസ്റ്റ് ഗാർഡ് എയർസ്റ്റേഷൻ സ്ഥാപിക്കാൻ മുൻകൈ എടുത്തതും കെ.സി. പന്താണ്.
ശ്രീലങ്കയിലേക്ക് ഇന്ത്യൻ സമാധാന സേനയെ അയച്ചതും മാലിദ്വീപിൽ പട്ടാള അട്ടിമറി തടയാൻ സേനയെ അയച്ചതും ഇക്കാലത്താണ്.
പന്ത് പ്രതിരോധമന്ത്രിയായിരുന്ന കാലത്താണ് ബോഫോഴ്‌സ് ഇടപാടിൽ രാജീവ്ഗാന്ധിയെ കുറ്റപ്പെടുത്തി സി.എ.ജി.റിപ്പോർട്ട് പുറത്തുവന്നത്.
1998-ൽ കോൺഗ്രസ്‌ വിട്ട് ബി.ജെ.പിയിൽ ചേർന്ന പന്ത് എൻ.ഡി.എ. ഭരണകാലത്ത്  ആസൂത്രണക്കമ്മീഷൻ ഉപാധ്യക്ഷനായിരുന്നു.
മുൻ എം.പി. ഇള പന്താണ് ഭാര്യ.
രണ്ട് ആൺമക്കളുണ്ട്.
ബോഫോഴ്‌സ് ഇടപാട് സംബന്ധിച്ച സി.എ.ജി.റിപ്പോർട്ട് പാർലമെന്റിൽ വെച്ചപ്പോൾ രാജീവ്ഗാന്ധി മന്ത്രിസഭയിൽ പ്രതിരോധമന്ത്രിയായിരുന്നു പന്ത് അവലംബം ↑ ↑ ↑ പുറം കണ്ണികൾ Interview with K.C. Pant Detailed Portfolio Archived 2008-12-04 at the Wayback Machine .
കെ.സി. വർഗീസ് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കെ.സി. വർഗീസ് എന്ന വർഗീസ് കുന്നംകുളം ഗായകനും സംഗീതസവിധായകനുമായിരുന്നു.
നീല യമുനേ സ്നേഹയമുനേ ഏതൊരു ഗംഗയെ വാരിപ്പുണരാൻ എന്ന ഗാനം പാടിയ ഗായകനാണ്.
കെ.ജെ. ജോയ് സംഗീതം പകർന്ന ഈ ഗാനം രചിച്ചിരിക്കുന്നത് യൂസഫലി കേച്ചേരിയാണ് .
1945-ൽ കുന്നംകുളത്ത് കാക്കശ്ശേരി വീട്ടിൽ ചേറുവിന്റെയും സാറാമ്മയുടെയും മകനായി ജനിച്ചു.
ഒമ്പതാം ക്ലാസ്സുവരെ പഠിച്ച വർഗീസ് സംഗീതസംവിധായകനായ ജോബിന്റെ കീഴിൽ സംഗീതം അഭ്യസിച്ചു.
പത്മരാജന്റെ നവംബറിന്റെ നഷ്ടം എന്ന സിനിമയ്ക്കു സംഗിതം നൽകി.
കാളിദാസ കലാകേന്ദ്രം എന്ന നാടകസമിതിയിൽ അൽപകാലം ഗായകനായിരുന്നു.
മദ്രാസിലെത്തിയ അദ്ദേഹം "പ്രീതി" എന്ന സിനിമയിൽ ജാനകിയമ്മയോടൊപ്പം യുഗ്മഗാനം പാടി ഗായകരംഗത്തേയ്ക്കു കടന്നുവന്നു.
ഭാര്യ:ഓമന, മകൻ: അനീഷ്.
2001-ൽ കരൾ സംബന്ധമായ അസുഖത്തെത്തുടർന്ന് അദ്ദേഹം അന്തരിച്ചു.
കെ സി വർഗീസ് പാടിയ ചില പാട്ടുകൾ പാട്ട് ചിത്രം സംഗീതം എഴുതിയത് വർഷം പാടുന്നവർ നീലയമുനേ സ്നേഹയമുനേ കെ.ജെ. ജോയ് യൂസഫലി കേച്ചേരി 1977 കെ സി വർഗീസ് മാനസ വീണയിൽ കല്യാണപ്പന്തൽ എ.റ്റി.
ഉമ്മർ യൂസഫലി കേച്ചേരി 1975 കെ സി വർഗീസ് മയ്യെഴുതിക്കറുപ്പിച്ച കല്യാണപ്പന്തൽ എ.റ്റി.
ഉമ്മർ യുസഫലി കേച്ചേരി 1975 കെ സി വർഗീസ് എന്റെ മനസ്സു പനിനീർ മഴ എം.കെ. അർജ്ജുനൻ വയലാർ രാമവർമ്മ 1976 കെ സി വർഗീസ് ഉമ്മ തരുമോ പ്രീതി എ.റ്റി.
ഉമ്മർ ഡോ പവിത്രൻ 1972 കെ സി വർഗീസ് നീലനിലാ കാമശാസ്ത്രം എം.എസ്. വിശ്വനാഥൻ ബിജു ജോയ് മാത്യു 1981 കെ സി വർഗീസ് അവലംബം http://www.malayalasangeetham.info http://www.malayalachalachithram.com http://www.m3db.com
കെ.സി. വേണുഗോപാൽ ഇംഗ്ലീഷ് വിലാസം https://ml.wikipedia.org/wiki/K.
2024 മുതൽ ആലപ്പുഴയിൽ നിന്നുള്ള
ലോക്‌സഭാംഗമായി തുടരുന്ന
മുൻ കേന്ദ്ര മന്ത്രിയും രാജസ്ഥാനിൽ നിന്നുള്ള മുൻ രാജ്യസഭ അംഗവും ഇന്ത്യൻ നാഷണൽ കോൺഗ്രസ്ന്റെ സംഘടനാ ജനറൽ സെക്രട്ടറിയുമായ 
ദേശീയ നേതാവാണ് കെ.സി. വേണുഗോപാൽ (ജനനം: 4 ഫെബ്രുവരി 1963) ജീവിതരേഖ
കണ്ണൂർ ജില്ലയിൽ പയ്യന്നൂർ താലൂക്കിലെ കടന്നപ്പള്ളി ഗ്രാമത്തിൽ കുഞ്ഞികൃഷ്ണൻ നമ്പ്യാരുടേയും   ജാനകിയമ്മയുടേയും മകനായി 1963 ഫെബ്രുവരി 4ന് ജനിച്ചു.
കോഴിക്കോട് യൂണിവേഴ്സിറ്റി കോളേജിൽ നിന്ന്
ഗണിതശാസ്ത്രത്തിൽ ഒന്നാം ക്ലാസ്സോടെ ബിരുദാനന്തര ബിരുദവും തിരുവനന്തപുരം ലോ അക്കാദമിയിൽ നിന്ന് എൽ.എൽ. ബിയും പാസ്സായി.
പഠനകാലത്ത് കായികമേഖലയിലും മികവ് തെളിയിച്ചു വേണുഗോപാൽ.
സ്കൂൾ പഠനകാലത്ത് കണ്ണൂർ ജില്ലയിലെ അറിയപ്പെടുന്ന വോളിബോൾ താരമായിരുന്ന അദ്ദേഹം ജില്ലാ ജൂനിയർ വോളിക്യാപ്റ്റനായിരുന്നു.
കോൺഗ്രസിൻ്റെ വിദ്യാർത്ഥി സംഘടനയായ കെ.എസ്.യു വഴിയാണ് പൊതുരംഗത്ത് എത്തുന്നത്.
1987-ൽ കെ.എസ്.യുവിൻ്റെ സംസ്ഥാന പ്രസിഡൻറായി തിരഞ്ഞെടുക്കപ്പെട്ടു.
പിന്നീട് യുവജന സംഘടനയായ യൂത്ത് കോൺഗ്രസിൻ്റെ ചുമതലക്കാരനായ വേണുഗോപാൽ 1992 മുതൽ 2000 വരെ യൂത്ത് കോൺഗ്രസ് സംസ്ഥാന പ്രസിഡൻ്റായിരുന്നു.
ജന്മനാട് കണ്ണൂരാണെങ്കിലും വേണുഗോപാലിൻ്റെ പ്രവർത്തനമേഖല ആലപ്പുഴയായിരുന്നു .
1996-ലെ നിയമസഭ തിരഞ്ഞെടുപ്പിൽ ആദ്യമായി ആലപ്പുഴയിൽ നിന്ന് എം.എൽ.എയായി തിരഞ്ഞെടുക്കപ്പെട്ടു.
പിന്നീട് 
2001, 2006, വർഷങ്ങളിൽ നടന്ന നിയമസഭ തിരഞ്ഞെടുപ്പുകളിൽ ആലപ്പുഴയിൽ നിന്നു തന്നെ നിയമസഭയിൽ അംഗമായി.
2004-2006-ലെ ഉമ്മൻചാണ്ടി മന്ത്രിസഭയിലെ കാബിനറ്റ് മന്ത്രിയായിരുന്ന വേണുഗോപാൽ 2009-ൽ നടന്ന ലോക്സഭ തിരഞ്ഞെടുപ്പിൽ ആലപ്പുഴയിലെ സിറ്റിംഗ് എം.പിയായിരുന്ന ഡോ. കെ.എസ്. മനോജ്നെ തോൽപ്പിച്ച് ആദ്യമായി ലോക്സഭയിൽ അംഗമായി.
2011 മുതൽ 2014 വരെ കേന്ദ്ര മന്ത്രിയായും പ്രവർത്തിച്ചു.
2014-ൽ എ.ഐ.സി.സിയുടെ ജനറൽ സെക്രട്ടറിയായി.
2014-ൽ നടന്ന ലോക്സഭ തിരഞ്ഞെടുപ്പിലും ആലപ്പുഴയിൽ നിന്ന് പാർലമെൻറിലേയ്ക്ക് തിരഞ്ഞെടുക്കപ്പെട്ടു.
2019-ലെ ലോക്സഭ തിരഞ്ഞെടുപ്പിൽ മത്സരിക്കാൻ താത്പര്യപ്പെടാതിരുന്ന വേണുഗോപാലിനെ കോൺഗ്രസ് പാർട്ടി രാജസ്ഥാൻൽ നിന്നുള്ള രാജ്യസഭ അംഗമായി തിരഞ്ഞെടുത്തു.
അധികാരസ്ഥാനങ്ങൾ 2017 ഏപ്രിലിൽ എ.ഐ.സി.സി. ജനറൽ സെക്രട്ടറിയായി.
2012 ഒക്ടോബർ 28 മുതൽ വ്യോമയാന സഹമന്ത്രിയായി.
2011 ജനുവരി 19 ന് കേന്ദ്ര ഊർജ്ജ സഹമന്ത്രിയായി.
2004 ഏപ്രിൽ 5 മുതൽ 2006 മേയ് 17 വരെ കേരളത്തിലെ ടൂറിസം,ദേവസ്വം എന്നീ വകുപ്പുകൾ കൈകാര്യം ചെയ്യുന്ന മന്ത്രിയായിരുന്നിട്ടുണ്ട്.
കെ.പി.സി.സി എക്സിക്യുട്ടീവ് അംഗമായിരുന്നിട്ടുണ്ട്.
1992-2000 വരെ  യൂത്ത്കോൺഗ്രസിന്റെ സംസ്ഥാന അധ്യക്ഷനായി പ്രവർത്തിച്ചു.
1987 ൽ കെ.എസ്.യു. വിന്റെ സംസ്ഥാന പ്രസിഡന്റായി തിരഞ്ഞെടുക്കപ്പെട്ടു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയി പാർട്ടി മുഖ്യ എതിരാളി പാർട്ടി 2014 ആലപ്പുഴ ലോക‌സഭാമണ്ഡലം കെ.സി. വേണുഗോപാൽ കോൺഗ്രസ് (ഐ.) , യു.ഡി.എഫ്. സി.ബി. ചന്ദ്രബാബു സി.പി.എം. , എൽ.ഡി.എഫ് 2009 ആലപ്പുഴ ലോക‌സഭാമണ്ഡലം കെ.സി. വേണുഗോപാൽ കോൺഗ്രസ് (ഐ.) , യു.ഡി.എഫ്. 2006* ആലപ്പുഴ നിയമസഭാമണ്ഡലം കെ.സി. വേണുഗോപാൽ കോൺഗ്രസ് (ഐ.) , യു.ഡി.എഫ്. 2001 ആലപ്പുഴ നിയമസഭാമണ്ഡലം കെ.സി. വേണുഗോപാൽ കോൺഗ്രസ് (ഐ.) , യു.ഡി.എഫ്. 1996 ആലപ്പുഴ നിയമസഭാമണ്ഡലം കെ.സി. വേണുഗോപാൽ കോൺഗ്രസ് (ഐ.) , യു.ഡി.എഫ്.
കുറിപ്പ് - 2009 ൽ എം.എൽ.എ. സ്ഥാനം രാജി വെച്ച് 2009 ലെ ലോകസഭാതിരഞ്ഞെടുപ്പിൽ മൽസരിച്ച് വിജയിച്ചിരുന്നു.
ഭാര്യ :അദ്ധ്യാപികയായ ഡോ. ആശ.
രണ്ടുമക്കൾ അവലംബം ↑ http://164.100.47.193/Loksabha/Members/MemberBioprofile.aspx?mpsno=4567 lastls=16 ↑ https://english.mathrubhumi.com/mobile/news/india/rajya-sabha-polls-kc-venugopal-wins-from-rajasthan-1.4843752 ↑ ↑ പതിനഞ്ചാം ലോകസഭയിൽ കേരളത്തിൽ നിന്നുള്ള അംഗങ്ങൾ പി. കരുണാകരൻ | കെ. സുധാകരൻ | മുല്ലപ്പള്ളി രാമചന്ദ്രൻ | എം.ഐ. ഷാനവാസ് | എം.കെ. രാഘവൻ | ഇ.
കെ.സി. വാമദേവൻ ഇംഗ്ലീഷ് വിലാസം https://ml.wikipedia.org/wiki/K.
C._Vamadevan
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു കെ.സി. വാമദേവൻ (ജീവിതകാലം:14 ഓഗസ്റ്റ് 1926 - 20 ജനുവരി 2006).
തിരുവനന്തപുരം -2 നിയമസഭാമണ്ഡലത്തിൽ നിന്നും മൂന്നാം കേരള നിയമസഭയിലേക്കും ആര്യനാട് നിന്ന് അഞ്ചാം കേരളനിയമസഭയിലേക്കും ആർ.എസ്.പി. പ്രതിനിധിയായി കേരളാ നിയമസഭയിലംഗമായി.
കെ. ചന്ദ്രശേഖരപ്പണിക്കരുടെയും കെ. കമലാക്ഷിയമ്മയുടേയും മകനായി 1926 ഓഗസ്റ്റ് 14ന് ജനിച്ചു, കെ. കൃഷ്ണമ്മയാണ് ഭാര്യ ഇദ്ദേഹത്തിന് ഒരു മകനും ഒരു മകളുമാണുണ്ടായിരുന്നത്.
ദേശീയ പ്രസ്ഥാനത്തിലൂടെ രാഷ്ട്രീയത്തിൽ എത്തിയ വാമദേവൻ ആർ.എസ്.പി.യുടെ ആദ്യകാല നേതാക്കളിൽ ഒരാളായിരുന്നു.
ആർ.എസ്.പി. സംസ്ഥാനക്കമിറ്റിയംഗം, ദേശീയകൗൺസിലംഗം, യു.ടി.യു.സി. സംസ്ഥാന വൈസ് പ്രസിഡന്റ് എന്നീ നിലകളിൽ പ്രവർത്തിച്ചിരുന്നു.
ആർ.എസ്.പി. പിളർന്നപ്പോൾ ആർ.എസ്.പി. (ബി)യിലേക്ക് ഇദ്ദേഹവും മാറിയിരുന്നു.
1954 മുതൽ പതിനാറ് വർഷം തിരുവനന്തപുരം കോർപ്പറേഷൻ കൗൺസിലറായിരുന്ന ഇദ്ദേഹം 1964-ൽ ഡെപ്യൂട്ടി മേയറായും 1968-70 കാലഘട്ടങ്ങളിൽ മേയറായും പ്രവർത്തിച്ചിരുന്നു.
1969-ൽ അഖിലേന്ത്യാ മേയേഴ്സ് എക്സിക്യൂട്ടീവ് കൗൺസിലംഗമായും തിരഞ്ഞെടുക്കപ്പെട്ടിട്ടുണ്ട്.
1969-70 കാലഘട്ടത്തിൽ നിയമസഭയുടെ എസ്റ്റിമേറ്റ് കമ്മിറ്റി ചെയർമാനുമായിരുന്നു.
സമരസ്മരണകൾ, ശ്രീകോവിലിൽ നിന്നും കൽത്തുറങ്കിലേക്ക്, ചുമട്ട് തൊഴിലാളി പ്രസ്ഥാനം അന്നും ഇന്നും മുതലായ കൃതികളും ഇദ്ദേഹം രചിച്ചിട്ടുണ്ട് .
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1982 ആര്യനാട് നിയമസഭാമണ്ഡലം കെ. പങ്കജാക്ഷൻ ആർ.എസ്.പി. 30,966 2,411 കെ.സി. വാമദേവൻ സ്വതന്ത്രൻ 28,555 2 1980 തിരുവനന്തപുരം വെസ്റ്റ് നിയമസഭാമണ്ഡലം പി.എ. മുഹമ്മദ് കുഞ്ഞ് മുസ്ലിം ലീഗ് 31,490 5,259 കെ.സി. വാമദേവൻ ആർ.എസ്.പി. 26,231 3 1977 ആര്യനാട് നിയമസഭാമണ്ഡലം കെ.സി. വാമദേവൻ ആർ.എസ്.പി. 26,100 7,192 തകിടി കൃഷ്ണൻ നായർ ബി.എൽ.ഡി. 18,908 4 1967 തിരുവനന്തപുരം -2 നിയമസഭാമണ്ഡലം കെ.സി. വാമദേവൻ ആർ.എസ്.പി. 27,806 6,062 ഡബ്ല്യൂ.
സബാസ്റ്റ്യൻ കോൺഗ്രസ് 21,744 അവലംബം
കെ.സി. സക്കറിയ ഇംഗ്ലീഷ് വിലാസം https://ml.wikipedia.org/wiki/K.
C._Zacharia
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു കെ.സി. സക്കറിയ (ജീവിതകാലം: മാർച്ച് 1913 - 1982).
തൊടുപുഴ നിയമസഭാമണ്ഡലത്തിൽ നിന്നും കമ്മ്യൂണിസ്റ്റ് പിന്തുണയുള്ള സ്വതന്ത്ര സ്ഥാനാർഥിയായി വിജയിച്ച് മൂന്നാം കേരളനിയമസഭയിൽ അംഗമായി.
ഇദ്ദേഹത്തിന് മൂന്ന് ആണ്മക്കളും മൂന്ന് പെണ്മക്കളുമാണുണ്ടായിരുന്നത്.
രാഷ്ട്രീയ, സാമൂഹിക, പത്രപ്രവർത്തന രംഗത്ത് സേവനം അനുഷ്ഠിച്ച അദ്ദേഹം വിദ്യാർത്ഥിയായിരിക്കുമ്പോൾ തന്നെ രാഷ്ട്രീയത്തിൽ സജീവമായി.
മദ്ധ്യതിരുവിതാംകൂറിൽ കമ്മ്യൂണിസ്റ്റ് പ്രസ്ഥാനം വളർത്തിയെടുക്കുന്നതിൽ പ്രധാന പങ്ക് വഹിച്ച അദ്ദേഹം സി.പി.ഐ.യുടെ അഖിലേന്ത്യാ കമ്മിറ്റിയംഗവുമായിരുന്നു.
നിയമത്തിൽ ബിരുദമുണ്ടായിരുന്ന അദ്ദേഹം അഭിഭാഷകവൃത്തിയുപേക്ഷിച്ച് പത്രപ്രവർത്തനത്തിൽ വരികയും പൗരപ്രഭയുടെ ജോയിന്റ് എഡിറ്റർ, ചിത്രോദയം എന്ന സാഹിത്യ വാരികയുടെ പത്രാധിപർ, കേരളഭൂഷണം ദിനപത്രത്തിന്റെ മുഖ്യ പത്രാധിപരാവുകയും ചെയ്തിരുന്നു.
നിയമസഭാംഗമായിരിക്കെ പെറ്റീഷൻ കമ്മിറ്റിയുടെ ചെയർമാനായ അദ്ദേഹം ഇന്ത്യൻ ഫെഡറേഷൻ ഓഫ് വർക്കിംഗ് ജേർണലിസ്റ്റിന്റെ കേരള ഘടകം പ്രസിഡന്റ് എന്നീ നിലകളിൽ പ്രവർത്തിച്ചിരുന്നു.
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1967 തൊടുപുഴ നിയമസഭാമണ്ഡലം കെ.സി. സക്കറിയ സ്വതന്ത്രൻ (ഇടത്) 18,780 1,494 ഇ.
എം. ജോസഫ് കേരള കോൺഗ്രസ് 17,286 അവലംബം
കെ.സി. ലക്ഷ്‌മണൻ ഇംഗ്ലീഷ് വിലാസം https://ml.wikipedia.org/wiki/K.
C._Lekshmanan
പൂരക്കളി ആചാര്യനും ഫോക്‌ലോർ അക്കാദമി ഗുരുപൂജ അവാർഡ്‌ ജേതാവുമായിരുന്നു കെ.സി. ലക്ഷ്‌മണൻ .
പുരസ്കാരങ്ങൾ ഫോക്‌ലോർ അക്കാദമി ഗുരുപൂജ അവാർഡ്‌ അവലംബം ↑
കെ.സി. പിള്ള ഇംഗ്ലീഷ് വിലാസം https://ml.wikipedia.org/wiki/K.
C._Pillai
മുതിർന്ന കമ്മ്യൂണിസ്റ്റ് നേതാവും സി.പി.ഐ.യുടെ സംസ്ഥാന അസിസ്റ്റൻറ് സെക്രട്ടറിയുമായിരുന്നു കെ.സി. പിള്ള .
കെ.സി. പിള്ള , കൊല്ലം ചവറ തേവലക്കര പുത്തൻസങ്കേതം കാരിച്ചൽവീട്ടിൽ കൃഷ്ണപിള്ളയുടെയും പദ്മാവതിയമ്മയുടെയും മകനായി ഒരു നായർ കുടുംബത്തിൽ ജനനം, പദ്മാവതിയമ്മയാണ് ഭാര്യ.
പ്രമുഖ വ്യവസായിയായ ബി. രവിപ്പിള്ള ഇദ്ദേഹത്തിന്റെ അനന്തരവനാണ്.
അയ്യൻകോയിക്കൽ സർക്കാർ യു.പി.എസ്., ചവറ സർക്കാർ ഹൈസ്‌കൂൾ എന്നിവിടങ്ങളിലായിരുന്നു കെ.സി. പിള്ള വിദ്യാഭ്യാസ ചെയ്തിരുന്നത് .
വിദ്യാർത്ഥിയായിരിക്കുമ്പോൾത്തന്നെ രാഷ്ട്രീയ രംഗത്തെത്തിയ കെ.സി.പിള്ള കർഷകത്തൊഴിലാളികളെയും കയർത്തൊഴിലാളികളേയും സംഘടിപ്പിച്ചുകൊണ്ടാണ് രാഷ്ടീയത്തിൽ ചുവടുറപ്പിക്കുന്നത് .
വിമോചനസമരക്കാലത്താണ് ഇദ്ദേഹം പാർട്ടിയുടെ നേതൃനിരയിലേക്കുയർന്ന് വന്നത്.
സി.പി.ഐ. സംസ്ഥാന അസിസ്റ്റന്റ് സെക്രട്ടറി, സി.പി.ഐ.സംസ്ഥാന കൺട്രോൾ കമ്മീഷൻ ചെയർമാൻ, കൊല്ലം ജില്ലാ സെക്രട്ടറി, എൽ.ഡി.എഫ്. കൊല്ലം ജില്ലാ കൺവീനർ, എന്നീ നിലകളിൽ പ്രവർത്തിച്ച് ഇദ്ദേഹം ദീർഘകാലം കരുനാഗപ്പള്ളി താലൂക്ക് സെക്രട്ടറിയുമായിരുന്നു.
ഉദരസംബന്ധമായ അസുഖത്തേതുടർന്ന് 2011 ഡിസംബർ 19ന് എറണാകുളത്തേ ലേക്‌ഷോർ ആശുപത്രിയിൽ വച്ച് അന്തരിച്ചു .
കെ.സി. മാമ്മൻ മാപ്പിള ഇംഗ്ലീഷ് വിലാസം https://ml.wikipedia.org/wiki/K.
_Mammen_Mappillai
മലയാള മനോരമ ദിനപത്രത്തിന്റെ രണ്ടാമത്തെ പത്രാധിപരായിരുന്നു കെ.സി. മാമ്മൻ മാപ്പിള.
1873ൽ ആലപ്പുഴ ജില്ലയിലെ കുട്ടനാടിനടുത്ത് കുപ്പപ്പുറത്തു ജനിച്ചു.
കോട്ടയം എം.ഡി.എസ്സ്.
സ്കൂളിലെ അദ്ധ്യാപകനും 1901 മുതൽ 1909 വരെ പ്രധാനാധ്യാപകനുമായിരുന്നു.
മലയാള മനോരമയുടെ സ്ഥാപകനായിരുന്ന കണ്ടത്തിൽ വർഗീസ് മാപ്പിളയുടെ സഹോദര പുത്രനായിരുന്നു കെ.സി. മാമ്മൻ മാപ്പിള.
വർഗീസ് മാപ്പിള മരിച്ചപ്പോൾ അദ്ദേഹത്തിന്റെ പുത്രനായിരുന്ന കെ.വി. ഈപ്പൻ പത്രത്തിന്റെ ഓഹരികൾ പിതൃ സഹോദര പുത്രനായ കെ.സി. മാമ്മൻ മാപ്പിളയ്ക്കു വിൽക്കുകയായിരുന്നു .
മാമ്മൻ മാപ്പിള തന്റെ സഹോദരനായ കെ.സി. ഈപ്പനോട് ചേർന്ന് ട്രാവൻകൂർ നാഷനൽ ബാങ്ക്  എന്ന ബാങ്കിംഗ് സ്ഥാപനവും ആരംഭിച്ചു.
വർഗീസ് മാപ്പിള, മോഡിസെറിൽ കുടുംബത്തിലെ കുഞ്ഞമ്മയെ  വിവാഹം കഴിച്ചു.
അദ്ദേഹത്തിന് എട്ട് ആൺമക്കളും ഒരു മകളുമുണ്ടായിരുന്നു.
കെ. എം. ചെറിയാൻ , കെ. എം. മാത്യു , കെ. എം. മാമ്മൻ മാപ്പിള എന്നിവർ അതിൽ ഉൾപ്പെടുന്നു.
പദ്മശ്രീ കെ.എം. ഫിലിപ്പ് ആറാമത്തെ മകനാണ്.
കെ. സി. മാമ്മൻ മാപ്പിള അവാർഡ്
മനോരമ സ്കൂൾ ഓഫ് കമ്മ്യൂണിക്കേഷന്റെ മികച്ച വിദ്യാർത്ഥിക്ക് സമ്മാനിച്ചുവരുന്ന കെ. സി. മമ്മൻ മാപ്പിള അവാർഡ് ഇദ്ദേഹത്തിന്റെ സ്മരണയ്ക്കായി ഏർപ്പെടുത്തിയതാണ്.
അവലംബം 1 2 {{ cite web }} : Check date values in: | accessdate= ( help ) ↑ എം.ഡി.എസ്സ്.
എച്ച്.എസ്സ് എസ്സ്.
കോട്ടയം - IT @ School ↑ ↑
കെ.സി. റോസക്കുട്ടി ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
പ്രമാണം:K C Rosakutty.jpg കെ. സി. റോസക്കുട്ടി ഇംഗ്ലീഷ് വിലാസം https://ml.wikipedia.org/wiki/KC_Rosakutty
കേരള സംസ്ഥാനത്തിലെ ഒരു പൊതു പ്രവർത്തകയും സംസ്ഥാന വനിതാ കമ്മീഷൻ മുൻ അധ്യക്ഷയുമാണ് കെ.സി. റോസക്കുട്ടി .
(ജനനം : 23 ഒക്ടോബർ 1948 )ഒൻപതാം കേരള നിയമ സഭയിലെ സുൽത്താൻ ബത്തേരിയെ പ്രതിനിധീകരിച്ച അംഗമായിരുന്നു.
മുള്ളൻകൊല്ലി കുരിശിങ്കൽ ചാക്കോ-ഏലിയാമ്മാ ദമ്പതികളുടെ രണ്ടാമത്തെ മകളായാണ് 1948 ഒക്ടോബർ 23ന് റോസക്കുട്ടി ജനിച്ചത്.
1973 ൽ പുൽപ്പള്ളി വിദ്യാ ഹൈസ്‌ക്കൂളിലെ ആധ്യാപികയായി ഔദ്യോഗിക ജീവിതം ആരംഭിച്ചു.
മുള്ളൻകൊല്ലി സെന്റ്‌ മേരീസ്‌ എച്ച്‌.
എസിൽ 1976 മുതൽ 1989 വരെ പ്രധാനാധ്യാപികയായിരുന്നു.
ബത്തേരി അസംപ്‌ഷൻ വിദ്യാലയത്തിലും അധ്യാപികയായി സേവനം അനുഷ്ഠിച്ചിട്ടുണ്ട്.